**Ministru kabineta noteikumu “Grozījumi** **Ministru kabineta 2016. gada 10. maija noteikumos Nr. 287 “Darbības programmas “Izaugsme un nodarbinātība” 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.2. pasākuma “Inovāciju motivācijas programma” īstenošanas noteikumi” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekta mērķis ir nodrošināt snieguma rezerves finansējuma izmantošanu, aktualizējot 1.2.2.2.pasākuma "Inovāciju motivācijas programma" īstenošanas noteikumus, kā arī aktualizēt ES tiesību aktos paredzētās prasības par komercdarbības atbalstu.Noteikumi stājas spēkā nākamajā dienā pēc to izsludināšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pamatojoties uz Ministru kabineta 2019. gada 11. oktobra sēdes protokola Nr.47 3.§ “Informatīvais ziņojums “Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu” (TA-1905) 9. punktu, kurā noteikti risinājumi Eiropas Savienības fondu snieguma rezerves finansējuma izmantošanai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2016. gada 10. maija noteikumu Nr. 287 “Darbības programmas “Izaugsme un nodarbinātība” 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.2. pasākuma “Inovāciju motivācijas programma” īstenošanas noteikumi” (turpmāk – MK noteikumi Nr.287) 4. punktā noteiktajam, kopējais 1.2.2.2. pasākuma “Inovāciju motivācijas programma” (turpmāk – 1.2.2.2. pasākums) īstenošanai pieejamais attiecināmais publiskais finansējums ir 5 648 461 *euro*, tai skaitā 4 801 192 *euro* Eiropas reģionālās attīstības fonda (turpmāk – ERAF) finansējums (rezerves apjoms 292 850 *euro*) un 847 269 *euro* valsts budžeta finansējums (rezerves apjoms 51 679 *euro*). Vienlaikus MK noteikumi Nr.287 paredzēja, ka līdz Eiropas Komisijas lēmumam (2019.gada 1.janvāris) par atļauju izmantot 4.punktā norādīto rezerves apjomu, 1.2.2.2. pasākuma īstenošanai kopējo attiecināmo finansējumu plāno ne vairāk kā 5 303 932 *euro* apmērā.Ievērojot Ministru kabineta 2019. gada 11. oktobra sēdes protokola Nr.47 3.§ “Informatīvais ziņojums “Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu” (turpmāk – Informatīvais ziņojums) 9. punktu un Informatīvā ziņojuma 1. pielikumu, tiek palielināts kopējais attiecināmais finansējums 1.2.2.2. pasākuma īstenošanai atbilstoši MK noteikumu Nr.287 4. punktā paredzētajam maksimālajam apmēram.Atbalsta piešķiršanas brīža identificēšana ir būtisks priekšnosacījums korektai interpretācijai par brīdi, ar kuru tiktu uzskatīts, ka atbalsts saskaņā ar Eiropas Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam, ticis piešķirts tā saņēmējam.Līdz ar to nepieciešams precizēt MK noteikumu Nr.287 normas, lai nepārprotami un skaidri atrunātu, kas būs tas dokuments (lēmums vai līgums), ar kuru komersantiem tiks piešķirts komercdarbības atbalsts, attiecīgi papildinot 17. punktu.1.2.2.2.pasākuma ietvaros finansējuma saņēmējs gala labuma guvējiem piemēro atbalsta intensitāti 100% apmērā un uzskaita atbalstu uz gala labuma guvēju; respektīvi nerodas izmaksas, kuras būtu iespējams kumulēt. Tādējādi Noteikumu projektā tiek precizētas normas par atbalsta kumulēšanu (MK noteikumu Nr.287 38.punkts), paredzot, ka 1.2.2.2.pasākuma ietvaros atbalstu nevar apvienot ar atbalstu vienām un tām pašām attiecināmajām izmaksām cita atbalsta projekta un atbalsta programmas ietvaros, tai skaitā de minimis atbalsta ietvaros. Lai nodrošinātu nepārprotamu izpratni par periodu, cik ilgi 1.2.2.2.pasākuma ietvaros komercdarbības atbalstu saskaņā ar Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Regula Nr. 1407/2013) būs iespējams sniegt, nepieciešams precizēt MK noteikumu Nr.287 39. punktu atbilstoši Eiropas Komisijas Konkurences ģenerāldirektorāta 2020.gada 2.jūlijā apstiprinātajai Komisijas regulai (ES) 2020/972, ar ko groza Regulu (ES) Nr. 1407/2013 attiecībā uz tās pagarināšanu un groza Regulu (ES) Nr. 651/2014 attiecībā uz tās pagarināšanu un attiecīgiem pielāgojumiem, ar kuru tas pagarina Regulas (ES) Nr. 1407/2013 un Regulas (ES) Nr. 651/2014 piemērošanas termiņu par trim gadiem, proti, līdz 2023.gada 31.decembrim.Eiropas Komisijas Konkurences ģenerāldirektorāts 2020.gada 2.jūlijā ir pieņēmis Komisijas regulu (ES) 2020/972 (02.07.2020), ar ko groza Regulu (ES) Nr. 1407/2013 attiecībā uz tās pagarināšanu un groza Regulu (ES) Nr. 651/2014 attiecībā uz tās pagarināšanu un attiecīgiem pielāgojumiem, ar kuru tas pagarina Regulas (ES) Nr. 1407/2013 un Regulas (ES) Nr. 651/2014 piemērošanas termiņu par trim gadiem, proti, līdz 2023.gada 31.decembrim. Līdz ar to, nepieciešams veikt attiecīgus precizējumus MK noteikumu Nr.287 39. punktā, aizstājot vārdus un skaitļus “jeb līdz 2021. gada 30. jūnijam” ar vārdiem un skaitļiem “jeb līdz 2023. gada 31. decembrim”.Turklāt, nepieciešams veikt tehniskus precizējumus MK noteikumu Nr.287 16.pantā, aizstājot atsauci uz atcelto **Eiropas Parlamenta un Padomes 2012.gada 25.oktobra Regulu (ES, EURATOM)** **Nr. 966/2012** par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu ar atsauci uz **Eiropas Parlamenta un Padomes 2018.gada 18.jūlija Regulu (ES, Euratom) Nr.2018/1046** par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012.Noteikumu projektā ietverta jauna norma (MK noteikumu Nr.287 46. punkts), kas paredz komercdarbības atbalsta atgūšanu kopā ar procentiem, ja atbalsta saņēmējs ir pārkāpis Komisijas regulas Nr.2013/1407 prasības, vienlaikus ievērojot Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr. 794/2004), 10. pantā un 11. pantā noteikto. Ņemot vērā aktuālāko Eiropas Savienības Tiesu judikatūras praksi (2019.gada 5.marta Tiesas spriedumu lietā C 349/17, 142.punkts), attiecīgi papildināti Ministru kabineta noteikumi Nr.287.Minētajiem Eiropas Savienības tiesību aktu grozījumiem nav ietekmes uz Latvijas Investīciju un attīstības aģentūras projektu īstenošanu. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija un Latvijas Investīciju un attīstības aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1.2.2.2. pasākuma mērķa grupa ir potenciālie komercdarbības uzsācēji, pašnodarbinātas personas, fiziskas personas (biznesa ideju autori), biedrības un nodibinājumi, pamatizglītības, vidējās un vidējās speciālās, kā arī augstākās izglītības iestāžu audzēkņi, komersanti, augstskolas, zinātniskās institūcijas, pašvaldības un pašvaldības iestādes, valsts institūcijas un sabiedrība kopumā. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nerada tiešu ietekmi uz tautsaimniecību un administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Komisijas 2013. gada 18. decembra Regulas (ES) Nr. [1407/2013](http://eur-lex.europa.eu/eli/reg/2013/1407/oj/?locale=LV) par Līguma par Eiropas Savienības darbību [107.](https://likumi.lv/ta/id/286262#p107) un [108. panta](https://likumi.lv/ta/id/286262#p108) piemērošanu *de minimis* atbalstam.Eiropas Parlamenta un Padomes 2018.gada 18.jūlija Regula (ES, Euratom) Nr.2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012.Eiropas Savienības Tiesas 2019. gada 5. marta spriedums lietā Nr. C-349/17 (ECLI:EU:C:2019:172)Komisijas 2004. gada 21. aprīļa regula (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai.  |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Komisijas 2013. gada 18. decembra Regulas (ES) Nr. [1407/2013](http://eur-lex.europa.eu/eli/reg/2013/1407/oj/?locale=LV) par Līguma par Eiropas Savienības darbību [107.](https://likumi.lv/ta/id/286262#p107) un [108. panta](https://likumi.lv/ta/id/286262#p108) piemērošanu *de minimis* atbalstam.Eiropas Parlamenta un Padomes 2018.gada 18.jūlija Regula (ES, Euratom) Nr.2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012.Komisijas 2004. gada 21. aprīļa regula (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Vispārēja atsauce uz Komisijas Regulu Nr.1407/2013 | Noteikumu projekta 4. un 6. punkts | Ieviests pilnībā | Neparedz stingrākas prasības |
| Komisijas Regula Nr.1407/2013 5.pants | Noteikumu projekta 5.punkts | Ieviests pilnībā | Paredz stingrākas prasības.Finansējuma saņēmējs gala labuma guvējiem (komersantiem) piemēro atbalsta intensitāti 100% apmērā un uzskaita atbalstu uz gala labuma guvēju. Neskatoties uz to, ka tiesību akta projekts paredz stingrāku regulējumu, tā normas ir samērīgas un nerada ietekmi uz gala labuma guvēju (komersantu), jo praktiski nerodas izmaksas, kuras būtu iespējams kumulēt. |
| Vispārēja atsauce uz Regulas Nr.2018/1046 206.pantu | Noteikumu projekta 3. punkts | Ieviests pilnībā | Neparedz stingrākas prasības |
| Komisijas Regulas Nr.794/2004 10. un 11. pants | Noteikumu projekta 7.punkts | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām sabiedrības līdzdalība tiek nodrošināta, ievietojot noteikumu projektu Ekonomikas ministrijas tīmekļa vietnē sabiedriskajai apspriešanai. |
| 2. | Sabiedrības līdzdalība projekta izstrādē | 2020.gada 5.jūnijā noteikumu projekts un tā anotācija ievietota Ekonomikas ministrijas tīmekļa vietnē: <https://em.gov.lv/lv/Ministrija/sabiedribas_lidzdaliba/diskusiju_dokumenti/> un Valsts kancelejas tīmekļa vietnē: <https://www.mk.gov.lv/content/ministru-kabineta-diskusiju-dokumenti>, aicinot sabiedrību izteikt viedokli. |
| 3. | Sabiedrības līdzdalības rezultāti | Netika saņemti priekšlikumi par noteikumu projektu |
| 4. | Cita informācija | Pēc noteikumu pieņemšanas tiks publicēts oficiālajā izdevumā “Latvijas Vēstnesis” un tīmekļa vietnē www.likumi.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija kā atbildīgā iestāde, Latvijas Investīciju un attīstības aģentūra kā projekta īstenotājs, Centrālā finanšu un līgumu aģentūra kā sadarbības iestāde un Finanšu ministrija kā Vadošā iestāde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. Noteikumu projekts neparedz veidot jaunas valsts institūcijas, to likvidāciju vai reorganizāciju, kā arī jaunas institūciju funkcijas vai uzdevumus. Noteikumu projekta izpildi organizēs esošo institūciju cilvēkresursu ietvaros. |
| 3. | Cita informācija | Nav. |

Ekonomikas ministrs J.Vitenbergs

Rubika, 67013022

Iveta.Rubika@em.gov.lv